rejauldu/bengali-wikipedia huggingface dataset:
মিশেল মারি ফাইফার (ইংরেজি: Michelle Marie Pfeiffer; জন্ম: ২৯শে এপ্রিল ১৯৫৮) হলেন একজন মার্কিন অভিনেত্রী ও প্রযোজক। অভিনয়ের স্বীকৃতি হিসেবে তিনি একটি গোল্ডেন গ্লোব পুরস্কার, একটি বাফটা পুরস্কার, একটি রৌপ্য ভল্লুক ও একাধিক ক্রিটিকস সার্কেল পুরস্কার লাভ করেছেন এবং তিনটি একাডেমি পুরস্কার ও একটি এমি পুরস্কারের মনোনয়ন অর্জন করেছেন।  ১৯৭৮ সালে তিনি তার কর্মজীবন শুরু করেন। তিনি ১৯৮২ সালে সঙ্গীতধর্মী গ্রিজ টু ছবিতে প্রথম কেন্দ্রীয় ভূমিকায় কাজ করেন। তিনি ব্রায়ান দে পালমার অপরাধধর্মী থ্রিলার স্কারফেস (১৯৮৩) দিয়ে প্রথম মূলধারার চলচ্চিত্রে সফলতা লাভ করেন। তিনি ডেঞ্জারাস লিয়াজুঁ (১৯৮৮), দ্য ফেবুলাস বেকার বয়েজ (১৯৮৯) এবং লাভ ফিল্ড (১৯৯২) চলচ্চিত্রগুলোতে অভিনয় করে তিনটি একাডেমি পুরস্কারের মনোনয়ন লাভ করেন এবং তিনটি ছবির জন্য তিনি যথাক্রমে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার (১৯৮৮) শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার (১৯৮৯) ও শ্রেষ্ঠ অভিনেত্রী বিভাগে রৌপ্য ভল্লুক (১৯৯২) অর্জন করেন।  ফাইফার টিম বার্টন পরিচালিত সুপারহিরো চলচ্চিত্র ব্যাটম্যান রিটার্নস (১৯৯২) চলচ্চিত্রে ক্যাটওম্যান চরিত্রে অভিনয়ের জন্য সমালোচক ও দর্শকদের প্রশংসা অর্জন করেন। তিনি পরবর্তীতে মার্টিন স্কোরসেজির দি এজ অব ইনোসেন্স (১৯৯৩), মাইক নিকোল্‌সের উল্‌ফ (১৯৯৪), রবার্ট জেমেকিসের হোয়াট লাইজ বিনিথ (২০০০) ও পিটার কসমিন্‌স্কির হোয়াইট ওলিন্ডার (২০০২) চলচ্চিত্রে শ্রেষ্ঠাংশে কাজ করেন। পাঁচ বছরের অভিনয় বিরতির পর তাকে হেয়ারস্প্রে (২০০৭), চেরি (২০০৯), ও ডার্ক শ্যাডোজ (২০১২) চলচ্চিত্রে দেখা যায়। তিনি এইচবিওর দ্য উইজার্ড অব লাইজ (২০১৭) টেলিভিশন চলচ্চিত্রে রুথ ম্যাডফ চরিত্রের জন্য তার প্রথম এমি পুরস্কারের মনোনয়ন লাভ করেন। এছাড়া তিনি ২০১৭ সালের মাদার ও মার্ডার অন দি ওরিয়েন্ট এক্সপ্রেস এবং ২০১৮ সালে অ্যান্ট-ম্যান অ্যান্ড দ্য ওয়াস্প ছবিতে কাজ করেন।  তথ্যসূত্র  বহিঃসংযোগ             বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন গায়িকা বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন পরিবেশবাদী বিষয়শ্রেণী:মার্কিন সুন্দরী প্রতিযোগিতা বিজয়ী বিষয়শ্রেণী:শ্রেষ্ঠ অভিনেত্রী বিভাগে রৌপ্য ভল্লুক বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী বিষয়শ্রেণী:মার্কিন শেকসপিয়রীয় অভিনেত্রী বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:ইতালীয় বংশোদ্ভূত মার্কিন ব্যক্তি
হাবিবুল্লাহ নগর ইউনিয়ন বাংলাদেশের রাজশাহী বিভাগর সিরাজগঞ্জ জেলার শাহজাদপুর উপজেলার একটি ইউনিয়ন।   অবস্থান ও সীমানা  শাহজাদপুর উপজেলা পরিষদ হতে ১.৫ কি:মি: পূর্বে করতোয়া নদীর পূর্বে নগরডালা বাজার সংলগ্ন ইউপি পরিষদ ভবন।   ইতিহাস    প্রশাসনিক এলাকা    আয়তন ও জনসংখ্যা  আয়তন -১৯০২ একর। জনসংখ্যা- ২৭৮৮৯ জন।   শিক্ষা  শিক্ষার হার : ৪০.৬৬%।  শিক্ষা প্রতিষ্ঠান   দর্শনীয় স্থান    শাহ্ হাবিবুল্লাহর মাজার শাহ হাবিবুল্লাহ ছিলেন ইয়ামেন এর ধর্ম প্রচারক   উল্লেখযোগ্য ব্যক্তিত্ব আব্দুল রশিদ মাস্টার   জনপ্রতিনিধি  বর্তমান চেয়ারম্যান- মোঃ আব্দুল মজিদ সরকার  +চেয়ারম্যানগণের তালিকাক্রমিকনামমেয়াদ০১মোঃ মহির উদ্দিন০২মোঃ হাফিজুর রহমান০৩মোঃ বাচ্চু সরকার০৪০৫০৬০৭মোঃ আব্দুল মজিদ সরকার   তথ্যসূত্র    বহিঃসংযোগ   বিষয়শ্রেণী:শাহজাদপুর উপজেলার ইউনিয়ন
মোস্তফা কামাল দ্বারা বোঝানো হতে পারে:  মোস্তফা কামাল আতাতুর্ক, তুরস্কের প্রতিষ্ঠাতা ও রাষ্ট্রপতি। মোস্তফা কামাল, বীরশ্রেষ্ঠ পদকপ্রাপ্ত,  বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। মোস্তফা কামাল (বিচারপতি), বাংলাদেশের একজন প্রখ্যাত আইনবিদ এবং ৯ম প্রধান বিচারপতি। মোস্তফা কামাল (সচিব), বাংলাদেশের সচিব। আ হ ম মোস্তফা কামাল, বাংলাদেশের প্রখ্যাত রাজনীতিবিদ ও ক্রিকেট সংগঠক। মোহাম্মদ মোস্তফা কামাল (বীর প্রতীক), বীর প্রতীক পদকপ্রাপ্ত,  বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা।
ফিজা আলি হলেন একজন পাকিস্তানি মডেল, উপস্থাপিকা, অভিনেত্রী এবং নৃত্যশিল্পী। তিনি ১৯৯৯ সালে তার মডেলিং জীবন শুরু করেছিলেন। ২০০৩ সালে, তিনি ধারাবাহিক নাটক মেহেন্দি দিয়ে তার অভিনয় জীবন শুরু করেছিলেন। তিনি যেসকল উল্লেখযোগ্য প্রোগ্রামে উপস্থিত হয়েছেন তার মধ্যে রয়েছে লাভ লাইফ অউর লাহোর, চুনরি, ওহ সুবাহ কাব আয়েগি এবং মৌম। ২০১২ সালে, তিনি এ-প্লাসে সুব কি ফিজা শিরোনামে একটি প্রভাতি অনুষ্ঠানের আয়োজন শুরু করেছিলেন। ২০১৩ সালে সাহির লোধি তার স্থলাভিষিক্ত হন।   অভিনীত    চলচ্চিত্র   কাফ কঙ্গনা (২০১৯)   টেলিভিশন  বছর শিরোনাম ভূমিকা চ্যানেল ২০০৩ মেহেন্দি লাইবা পিটিভি ২০০৪ অজনবী রাস্তে অজনবী মানজালেন পিটিভি ২০০৫ সাত সুর রিশতন কে পিটিভি ২০০৬ লগন - পিটিভি ২০০৭-২০০৮ ইয়াদাইন ২০০৭ আপ্নি হুয়ে পরয়ে পিটিভি ২০০৯ পেয়ারি শাম্মো জিও টিভি ২০০৮ আহসাস উর্দু ঘ শিশ্য কা মেহল পিটিভি ইয়াদিন পিটিভি ২০১০ কানপুর সে কাতাস তাক সিন্ধু দৃষ্টি ২০০৮ ওহ সুবাহ কাব আয়েগী পিটিভি মৌম পিটিভি চুনরি পিটিভি রোজার পিটিভি লাভ, লাইফ অর লাহোর একটি প্লাস তুম হো কে চুপ পিটিভি দশত ই মহব্বত পিটিভি জিন্দেগি কি রাহ মৈং পিটিভি সীরাত ই মুস্তাকিম পিটিভি সসুরাল গেন্ডা ফুল পিটিভি ২০১৩ গাও আলিজাহ জিও টিভি ২০০৮ আওয়াজ পিটিভি মুহাব্বত ওহাম হ্যায় পিটিভি জারা সি ঘলত ফেহমি পিটিভি মোর মহল সুরাইয়া জাহানপিটিভি ২০১৬ শাম ধালে পিটিভি ২০১৭-১৮ নাগিন রানি জিও কাহানি   সঞ্চালনা    ইদি সব কে লিয়ে (২০১৬ – বর্তমান)   তথ্যসূত্র    বহিঃসংযোগ     বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি নারী মডেল বিষয়শ্রেণী:মুহাজির ব্যক্তি বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী
মুহাম্মদ ফাজলী ইলাহী একজন বাংলাদেশী শিক্ষাবিদ, প্রকৌশলী এবং অধ্যাপক। দীর্ঘদিন বাংলাদেশ প্রকৌশল বিশ্ববিদ্যালয়ে অধ্যাপনা করা এই যন্ত্রপ্রকৌশলী বর্তমানে আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করছেন। এর আগে ২০০৩ থেকে ২০০৮ সাল পর্যন্ত তিনি গাজীপুরের ইসলামিক ইউনিভার্সিটি অব টেকনোলজির উপাচার্য হিসেবে দায়িত্ব পালন করেছেন।   শিক্ষাজীবন  ফাজলী ইলাহী সেন্ট গ্রেগরী উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর ১৯৭১ সালে তিনি বাংলাদেশ প্রকৌশল বিশ্ববিদ্যালয় থেকে যন্ত্রপ্রকৌশলে (মেকানিক্যাল ইঞ্জিনিয়ারিং) স্নাতক ডিগ্রি অর্জন করেন। পরবর্তীতে তিনি উচ্চতর শিক্ষার জন্য ইংল্যান্ডে যান এবং ব্র্যাডফোর্ড বিশ্ববিদ্যালয় থেকে ১৯৭৭ সালে ডক্টরেট ডিগ্রি অর্জন করেন।   কর্মজীবন  ফাজলী ইলাহী ১৯৭৫ থেকে ১৯৭৭ সাল পর্যন্ত  ব্র্যাডফোর্ড বিশ্ববিদ্যালয়ের প্রায়োগিক যন্ত্রকৌশলের খণ্ডকালীন প্রদর্শক হিসেবে কাজ করেন। দেশে ফিরে তিনি বুয়েটে যোগ দেন। ১৯৭৯ সাল থেকে তিনি প্রতিষ্ঠানটির মেকানিক্যাল ইঞ্জিনিয়ারিং রিসার্চ বুলেটিনের সম্পাদকের দায়িত্ব পান। ১৯৭৯ থেকে ১৯৮০ সাল পর্যন্ত তিনি ইউনিডোর একজন ফেলো ছিলেন। ১৯৮৫ সালে তিনি বুয়েটের কম্পিউটার সেন্টারের সিস্টেম বিশ্লেষক নিযুক্ত হন। ১৯৮৬ সালে তাকে কিছুদিনের জন্য কম্পিউটার সেন্টারের ভারপ্রাপ্ত পরিচালক হিসেবে দায়িত্ব পালন করতে হয়। একই বছরের ১০ ফেব্রুয়ারি তিনি প্রতিষ্ঠানটির যন্ত্রপ্রকৌশল বিভাগের অধ্যাপক পদে নিয়োগ পান।  ১৯৯৩ সালে তিনি ইসলামিক ইনস্টিটিউট অব টেকনোলজির কম্পিউটার সেন্টারের (আইসিটিভিটিআর) প্রতিষ্ঠাতা পরিচালক হিসেবে যোগ দেন। পরবর্তীতে তিনি বিশ্ববিদ্যালয়টির যন্ত্র ও রসায়ন প্রকৌশল বিভাগের অধ্যাপক এবং বিভাগীয় প্রধানের দায়িত্ব পালন করেন। ২০০৩ সালের ৪ জানুয়ারি তিনি প্রতিষ্ঠানটির উপাচার্য হিসেবে নিয়োগ পান এবং ২০০৮ সালের ৩১ মার্চ পর্যন্ত তিনি এ দায়িত্ব পালন করেন।  ২০২০ সালের ১ জানুয়ারি তিনি আহছানউল্লা বিজ্ঞান ও প্রযুক্তি বিশ্ববিদ্যালয় নামক একটি বেসরকারি বিশ্ববিদ্যালয়ের উপাচার্য নিযুক্ত হন।  এছাড়া তিনি বর্তমানে বাংলাদেশ সোসাইটি অব মেকানিক্যাল ইঞ্জিনিয়ার্সের ভাইস প্রেসিডেন্ট এবং বোর্ড অব অ্যাক্রেডিটেশন অব ইঞ্জিনিয়ারিং অ্যান্ড টেকনিক্যাল এডুকেশন (বিএইটিই)-এর সেক্টোরাল কমিটির চেয়ারম্যান পদে অধিষ্ঠিত আছেন। তিনি ইনস্টিটিউশন অব ইঞ্জিনিয়ার্স বাংলাদেশ, বাংলাদেশ কম্পিউটার সোসাইটি এবং জাপান সোসাইটি অব টেকনোলজি অব প্লাস্টিসিটির একজন ফেলো। এর পাশাপাশি তিনি হিকমাহ ফাউন্ডেশন ও আঞ্জুমানে হেদায়েতুল উম্মত নামক দুটি প্রতিষ্ঠানের সাথে জড়িত আছেন।   তথ্যসূত্র    বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী প্রকৌশলী বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:ব্র্যাডফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:বাংলাদেশী মুসলিম বিষয়শ্রেণী:বাংলাদেশী শিক্ষায়তনিক বিষয়শ্রেণী:আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:ইসলামিক ইউনিভার্সিটি অব টেকনোলজির উপাচার্য বিষয়শ্রেণী:বাংলাদেশী যন্ত্র প্রকৌশলী
মনতোষ রায় (১৯১৭-২০০৫) ১৯৫১ সালে গ্রুপ ৩ অ্যামেচার বিভাগে মিস্টার ইউনিভার্স খেতাব বিজয়ী প্রথম এশীয় তথা বঙ্গসন্তান মনতোষ রায় একজন ভারতীয় বডিবিল্ডার ছিলেন।  প্রারম্ভিক জীবন ঢাকা জেলার অন্তর্গত মেঘনা নদীর তীরের একটি বর্ধিষ্ণু গ্রাম গজরিয়াতে ১৯১৭ সালের ২১ শে অক্টোবর জন্মগ্রহণ করেন। তার পিতার নাম রসিক লাল রায়। শৈশবে তাকে দারিদ্র্যের সাথে লড়াই করতে হয়েছিল। তিনি একটি ইংরেজি মাধ্যম স্কুলে পড়াশোনা করতেন।  মাত্র বারো বছর বয়স থেকে তিনি শরীরচর্চা করতে শুরু করেছিলেন এবং বিষ্ণুচরণ ঘোষকে তিনি তার গুরু বলে মেনেছিলেন। মনতোষ রায় সর্বদা বিষ্ণুচরণ ঘোষের ছবি সামনে রেখে শরীর চর্চা করতেন এবং এমতাবস্থায় একদিন  মনতোষ বাবু ওনার চক্ষুগোচরে আসলে উনি ওনাকে ওনার শিষ্য বলে মেনে নেন।  কর্মজীবন  ১৯৩৯ সালে তিনি প্রথম দেহসৌষ্ঠব প্রতিযোগিতায় প্রতিদ্বন্ধীতা করেন কিন্তু সেখানে তিনি সাফল্যলাভ করতে পারেননি। তাই এরপর তিনি আরও কঠোর অনুশীলনের জন্য দৃঢ়সঙ্কল্প করেন। এরপর ১৯৩৯এ ইস্ট ইন্ডিয়ান বডিবিল্ডিং চ্যাম্পিয়নশিপ এবং ১৯৪৭ সালে অল ইন্ডিয়া বডিবিল্ডিং চ্যাম্পিয়নশিপ বিজেতা হন।  এরপর ১৯৫১ সালে শ্রী রায় যুক্তরাজ্যে উড়ে যান গ্রুপ ৩ অ্যামেচার বিভাগে মিস্টার ইউনিভার্স প্রতিযোগিতার জন্য এবং গর্বের সাথে সেই প্রতিযোগিতায় সাফল্য লাভ করেন। সেখানকার দর্শককুল ওনার সুগঠিত মাংসপেশি দেখে মন্ত্রমুগ্ধ হয়ে যান এবং প্রায় আড়াই ঘণ্টার মত সারিবদ্ধ ভাবে দাঁড়িয়ে ওনার সাক্ষর নেওয়ার জন্য ব্যাকুল হয়ে ওঠে। এই খেতাব জয়ের পর ইন্ডিয়া হাউসে ভারতীয় হাই কমিশনার তাকে সংবর্ধিত করেন।  ভারতে ফিরে আসার পর তিনি বিভিন্ন ফিজিক্যাল কালচার ক্লাবে প্রশিক্ষক হিসাবে কাজ করেন। এমনকি বিভিন্ন প্রখ্যাত ব্যক্তিত্বদের যোগা এবং ফিটনেস বিষয়েও প্রশিক্ষণ দিতেন। ১৯৫৮সালে তিনি ইন্ডিয়ান বডি বিল্ডিং ফেডারেশন এবং  এশিয়ান বডি বিল্ডিং ফেডারেশন  প্রতিষ্ঠার সঙ্গে যুক্ত ছিলেন। তিনি কলকাতা বিশ্ববিদ্যালয় এবং ল কলেজে শিক্ষকতাও করেছিলেন। বিভিন্ন সাময়িক পত্র পত্রিকায় স্বাস্থ্য সংক্রান্ত প্রবন্ধ লেখালেখি করতেন। যোগার উপর তিনি কিছু বইও লিখেছিলেন। এমনকি দূরদর্শনেও ওনার যোগার উপরে অনুষ্ঠানের সম্প্রচার হয়েছিল। কলকাতার বিভিন্ন স্থানে তিনি যোগকেন্দ্রও গড়ে তুলেছিলেন।   পরবর্তী জীবন     ১৯৯৮ সালে কলকাতায় মনতোষ রায় ওনার বাড়ির কাছেই একটি মাল্টিজিম স্থাপন করেন কিন্তু এইরকম একজন কর্মঠ মানুষের জীবনের পরবর্তী দিনগুলি শয্যাশায়ী হয়ে কাটাতে হয়। অবশেষে ২০০৫ সালে হৃদরোগে আক্রান্ত হয়ে শেষ নিঃশ্বাস ত্যাগ করেন।   উত্তরাধিকার  মনতোষ রায়ের মৃত্যুর পর তার প্রতিষ্ঠিত মাল্টিজিমটি তার  পুত্র মলয় রায় পরিচালনা করেন। মলয় রায় নিজেই আটবার মিস্টার ইন্ডিয়া খেতাব জয়ী এবং অর্জুন পুরস্কারপ্রাপ্ত ব্যক্তিত্ব। তার মৃত্যুর পর ভারতের ক্রীড়ামন্ত্রী এবং পি. ডব্লু. ডি. মন্ত্রী ওনাদের বাড়ি পরিদর্শনে গিয়ে ব্যারাকপুর ট্রাঙ্ক রোড ওনার নামে নামাঙ্কিত করার প্রতিশ্রুতি দিয়েছিলেন।  তথ্যসূত্র  বিষয়শ্রেণী:মিস্টার ইউনিভার্স বিষয়শ্রেণী:১৯১৭-এ জন্ম বিষয়শ্রেণী:২০০৫-এ মৃত্যু বিষয়শ্রেণী:১৯১৬-এ জন্ম বিষয়শ্রেণী:কলকাতার ক্রীড়াবিদ বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:ঢাকা জেলার ব্যক্তি বিষয়শ্রেণী:অর্জুন পুরস্কার প্রাপক
হংকং ক্রিকেট দল ও পাপুয়া নিউগিনি ক্রিকেট দল ৮-১৩ নভেম্বর, ২০১৪ তারিখ পর্যন্ত অস্ট্রেলিয়া সফর করে। এ সফরে উক্ত দল দু’টি দুইটি একদিনের আন্তর্জাতিক ও একটি তিনদিনের খেলায় অংশগ্রহণ করে। আন্তর্জাতিক ক্রিকেট কাউন্সিলের কাছ থেকে একদিনের আন্তর্জাতিকের মর্যাদাপ্রাপ্তির পর পাপুয়া নিউগিনি দলের এটিই প্রথম একদিনের আন্তর্জাতিক ক্রিকেট খেলায় অংশগ্রহণ। একদিনের আন্তর্জাতিক সিরিজে পাপুয়া নিউগিনি ক্রিকেট দল ২-০ ব্যবধানে সিরিজ জয় করে।   দলের সদস্য  একদিনের আন্তর্জাতিক   জেমস অ্যাটকিনসন (অঃ, উইঃ)  ওয়াকাস বরকত (সহঃ অঃ)  আইজাজ খান  অঙ্কুর বৈশিষ্ঠ্য  অংশুমান রথ  বাবর হায়াত  এহসান নওয়াজ  হাসিব আমজাদ  ইরফান আহমেদ  মুহাম্মদ খান  নাদিম আহমেদ  কিঞ্চিৎ শাহ  তানভীর আফজাল ক্রিস আমিনি (অঃ)  জ্যাক ভারে (সহঃ অঃ, উইঃ)  চার্লস আমিনি  মহুরু দাই  উইলি গাভেরা  জেরাইন্ট জোন্স  ভানি মোরিয়া  কিলা পালা  পিপি রাহো  জন রেভা  লেগা সিয়াকা  টনি উরা  আসাদ ভালা  নরম্যান ভানুয়া   ওডিআই সিরিজ    ১ম ওডিআই    ২য় ওডিআই    তিনদিনের খেলা   একটিমাত্র তিনদিনের খেলা    তথ্যসূত্র    বহিঃসংযোগ   ইএসপিএনক্রিকইনফোতে প্রধান পাতা  বিষয়শ্রেণী:২০১৪–১৫ আন্তর্জাতিক ক্রিকেট প্রতিযোগিতা
হকিং অ্যান্ড কোম্পানি প্রাইটি লিমিটেড ছিল পশ্চিম অস্ট্রেলিয়ার কালগোরলি ভিত্তিক একটি প্রকাশনা সংস্থা। এটি ১৮৯৬ সালে সিডনি এডউইন হকিং প্রতিষ্ঠা করেছিলেন।  এটি দৈনিক সংবাদপত্র দ্য কালগোর্লি মাইনার  প্রকাশ করেছে। কোম্পানিটি গোল্ডফিল্ডস সম্প্রদায়ের সাথে প্রকাশক এবং সম্প্রদায় কাজে স্থানীয় পৃষ্ঠপোষক হিসাবে দীর্ঘ সম্পর্ক বজায় রেখেছে।   ১৯৭০ সালে দ্য ওয়েস্ট অস্ট্রেলিয়নের কাছে বিক্রির আগে পর্যন্ত হকিং পরিবার এই কোম্পানিটি চালু রেখেছিল।    তথ্যসূত্র   বিষয়শ্রেণী:অস্ট্রেলিয়ার বিলুপ্ত কোম্পানি বিষয়শ্রেণী:অস্ট্রেলিয়ার প্রকাশনা কোম্পানি
চেনকুট্টুবন (আ. ১৮০ খ্রি, অর্থাৎ 'ন্যায়পরায়ণ কুট্টুবন'), উপাধি কাদাল পিরাকোট্টিয়া, এবং কাদালট্টিয়া ভেল কেলু কুট্টুবন, ছিলেন দক্ষিণ ভারতের চের রাজবংশের সবচেয়ে বিখ্যাত রাজা। চের রাজকুমার ইলানগো আদিগালের দ্বারা রচিত তামিল মহাকাব্য শিলাপাথিকরমে তার উল্লেখ পাওয়া যায়।  তামিল কবি পরানার পাথিত্রুপাথু সংগ্রহের পঞ্চম দশকে চেনকুট্টুবনের প্রশংসা করেছেন। চেনকুট্টুবন খুব সম্ভবত চের বংশের মুজিরী গোত্রের শাসক। তাঁর রাজত্বকালে, চের অঞ্চল মালাবার উপকূল (বর্তমান কেরালা) এবং কঙ্গু দেশ (বর্তমান পশ্চিম তামিলনাডু) পর্যন্ত বিস্তৃত ছিল। চেঙ্কুট্টাবনের রাজত্বকালে ভারত মহাসাগরে মশলা বাণিজ্যের মাধ্যমে দক্ষিণ ভারতে গ্রিক-রোমান সোনার আগমন প্রাচীন তামিল সাহিত্যে উল্লেখযোগ্যভাবে বর্ণিত আছে।  পাথিত্রুপাথু সংগ্রহের পঞ্চম দশক অনুসারে চেনকুট্টুবন একজন উত্তর ভারতের আর্য রাজার বিরুদ্ধে একটি যুদ্ধে জয় লাভ করে "ইদুম্বিল" এর বন দখল করেন এবং "ভিয়ালুর" নামক স্থানে আরেকটি গুরুত্বপূর্ণ যুদ্ধে জয়লাভ করেন (সম্ভবত শক্তিশালী সর্দার নান্নানের বিরুদ্ধে )। তিনি কঙ্গু দেশে অবস্থিত কডুকুরকেও ধ্বংস করেন, মকুরের মান্নান নামের আরেকজন সর্দারকে পরাজিত করেন এবং চোলদের উত্তরাধিকার বিরোধে সফলভাবে হস্তক্ষেপ করে তার পছন্দের প্রতিযোগীকে সিংহাসনে আসীন করান।  মধ্যযুগীয় তামিল মহাকাব্য শিলাপাথিকরমে চেঙ্কুট্টবনের যুদ্ধক্ষেত্রের কৃতিত্ব কিছুটা অতিরঞ্জিতভাবে বর্ণনা করা হয়েছে। এই মহাকাব্যের ক্যান্টো 30:160 এর উপর ভিত্তি করে "গজবাহু সিঙ্ক্রোনিজম/ট্রিপল সিঙ্ক্রোনিজম" নামে পরিচিত একটি পদ্ধতি ব্যবহার করে ঐতিহাসিকরা খ্রিস্টীয় দ্বিতীয় শতাব্দীর কাছাকাছি সময়ে চেঙ্কুট্টবনের রাজত্বকাল ছিল বলে ধারণা করেন।   টীকা    তথ্যসূত্র                      বিষয়শ্রেণী:চের রাজা
সঞ্জু বিশ্বনাথ স্যামসন (; জন্ম: ১১ নভেম্বর ১৯৯৪) হলেন একজন ভারতীয় ক্রিকেটার। তিনি ঘরোয়া ক্রিকেটে কেরল ক্রিকেট দলের প্রতিনিধিত্ব করেন। তিনি দ্বিতীয় সর্বকনিষ্ঠ খেলোয়াড় হিসেবে আইপিএল এবং চ্যাম্পিয়ন্স লিগ টুয়েন্টি২০তে একটি হাফ সেঞ্চুরি করেন। ২০১৩ সালের ২৯ এপ্রিল ১৮ বছর বয়সে রাজস্থান রয়্যালসের হয়ে রয়্যাল চ্যালেঞ্জার্স ব্যাঙ্গালোরের বিপক্ষে এই কৃতিত্ব অর্জন করেন। তিনি অস্ট্রেলিয়ায় অনুষ্ঠিত ২০১৩ শীর্ষ শেষ অনূর্ধ্ব-১৯ সিরিজ এবং ২০১৪ অনূর্ধ্ব-১৯ বিশ্বকাপে ভারত অনূর্ধ্ব-১৯ দলের সহ-অধিনায়ক নিযুক্ত হন। তিনি ২০১৪ সালের ইংল্যান্ড সফরে সীমিত ওভারের ম্যাচের জন্য ভারতীয় দলে অন্তর্ভুক্ত ছিলেন। সঞ্জু প্রথম উইকেট-কিপার ব্যাটসম্যান হিসেবে বিজয় হাজারে ট্রফিতে দ্বিশতক হাঁকান। তিনি কেরলের হয়ে গোয়ার বিপক্ষে অপরাজিত ২১২ করেন। এটি  বিজয় হাজারে ট্রফির সর্বোচ্চ ব্যক্তিগত রানের সংগ্রহ এবং লিস্ট এ ক্রিকেট-এ দ্রুততম দ্বিশতক।  প্রারম্ভিক জীবন সঞ্জু ১১ই নভেম্বর ১৯৯৪ কেরল রাজ্যের তিরুবনন্তপুরমের জন্মগ্রহণ করেন।  তার পিতা বিশ্বনাথ দিল্লি পুলিশের কনস্টেবল ও ফুটবল খেলোয়াড় ছিলেন এবং তার মাতা লিলি। তার বড় ভাই স্যালি স্যামসন। সঞ্জু দিল্লির রোজারি মাধ্যমিক বিদ্যালয়ে পড়াশোনা করেন এবং তিরুবনন্তপুরমের সেন্ট জোসেফস উচ্চ মাধ্যমিক বিদ্যালয় থেকে উচ্চ মাধ্যমিক সমাপ্ত করেন। তিনি তিরুবনন্তপুরমের মার ইভানিয়স কলেজ থেকে ইংরেজি সাহিত্যে বি.এ. ডিগ্রি অর্জন করেন।  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:কেরলের ক্রিকেটার বিষয়শ্রেণী:তিরুবনন্তপুরম থেকে আগত ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারত এ-দলের ক্রিকেটার বিষয়শ্রেণী:পশ্চিম অঞ্চলের ক্রিকেটার বিষয়শ্রেণী:উইকেট-রক্ষক বিষয়শ্রেণী:ভারতীয় খ্রিস্টান বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
থাম্ব|দাপ্তরিক প্রতিকৃতি, ২০১৯ অ্যান্ড্রু থিকস্টোন পার্সি (জন্ম ১৮ সেপ্টেম্বর ১৯৭৭)  একজন ব্রিটিশ কনজারভেটিভ পার্টির রাজনীতিবিদ যিনি ২০১০ সাল থেকে ব্রিগ এবং গুলের সংসদ সদস্য (এমপি) হিসেবে দায়িত্ব পালন করেছেন। তিনি পার্লামেন্টের অনেক গোষ্ঠীর সক্রিয় সদস্য, যার মধ্যে রয়েছে তরুণদের জন্য আর্থিক শিক্ষার জন্য অল পার্টি পার্লামেন্টারি গ্রুপ, ইয়র্কশায়ার এবং নর্দান লিংকনশায়ারের পাশাপাশি ইউরোপীয় ইউনিয়ন বিরোধী বেটার অফ আউট গ্রুপের সদস্য।  পার্সি ২০১৭ সালের মার্চ মাসে ইহুদি ধর্মে ধর্মান্তরিত হন, চার্চ অফ ইংল্যান্ডে বাপ্তিস্ম নিয়েছিলেন। প্রাথমিক বিদ্যালয় থেকেই ইহুদি সম্প্রদায়ের সাথে তার পরিচয়।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইহুদি ব্রিটিশ রাজনীতিবিদ বিষয়শ্রেণী:ইংরেজ ইহুদি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ইয়র্ক বিশ্ববিদ্যালয় (ইংল্যান্ড)-এর প্রাক্তন শিক্ষার্থী বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম
শারজাহ ঐতিহ্য জাদুঘর হল এমন একটি জাদুঘর যা খাঁটি আমিরাতি সংস্কৃতি এবং ঐতিহ্য উদযাপন করে, এর ছয়টি গ্যালারিতে এই সম্পর্কিত বিভিন্ন ধরনের বস্তু এবং প্রদর্শনী রয়েছে। মূলত ২০০৫ সালে প্রতিষ্ঠিত হলেও এই জাদুঘরটি ২০১২ সালে মুক্তা ব্যবসায়ী বা তাওয়াশ সাইদ আল তাওয়েল আল শামসির পুনরুদ্ধারকৃত বাড়িতে আবারও তার কার্যক্রম চালু করে।  এটি শারজাহের পুরাতন শহরে অবস্থিত, একটি ঐতিহাসিক নিদর্শন যা হার্ট অফ শারজাহ নামে একটি ঐতিহ্যবাহী প্রকল্পের মাধ্যমে এটিকে সক্রিয়ভাবে সংস্কার করা হচ্ছে। গ্যালারিগুলোকে ছয় ভাগে ভাগ করা হয়েছে: ভূদৃশ্য, জীবনধারা, উদযাপন, জীবিকা, ঐতিহ্যবাহী জ্ঞান এবং মৌখিক ঐতিহ্য।   গ্যালারি   ভূদৃশ্য  উপকূল, দ্বীপ, মরুভূমি এবং মরূদ্যান থেকে শুরু করে পাহাড়, ওয়াদি এবং উপত্যকা ইত্যাদি নিয়ে এই গ্যালারিটি শারজাহের প্রাকৃতিক পরিবেশ প্রদর্শন করে। এটি পরিবেশের মানুষের উপর প্রভাবকে চিত্রিত করে।   জীবনধারা  সমাজ, ধর্ম এবং রীতিনীতির অন্বেষণ হিসেবে এই গ্যালারিতে আমিরাতি আতিথেয়তার পাশাপাশি আচার-অনুষ্ঠান এবং বিনোদনের দৃশ্যমান উদাহরণ রয়েছে। গ্যালারির একটি ছবিতে দেখা যায় যে দুই আমিরাতের পুরুষ একসাথে নাক ঘষছেন। এটি একটি ঐতিহ্যবাহী সম্ভাষণের পদ্ধতি।   উদযাপন  এই প্রদর্শনীতে শারজাহের ঐতিহ্য এবং প্রথাগুলো যেভাবে পালন করা হয় - রমজান, ঈদুল ফিতর এবং ঈদুল আযহা, বিবাহ এবং হজ - তা তুলে ধরা হয়েছে।   জীবিকা  এই গ্যালারিটি মানুষের জীবনযাত্রা, ব্যবসা-বাণিজ্য ও পরিবহন থেকে শুরু করে পরিবারে একজন নারীর ভূমিকা পর্যন্ত চিত্রিত করে। মুক্তা শিকার এবং খেজুর চাষ তাদের কাজের দুইটি উদাহরণ।   ঐতিহ্যবাহী জ্ঞান  এই প্রদর্শনীতে শারজাহের লোকেরা জীবন পরিচালনার জন্য যে ঐতিহ্যবাহী জ্ঞান ব্যবহার করে, তা তুলে ধরা হয়েছে। মরুভূমিতে চলা এবং আকাশ, আবহাওয়া এবং ভূমি পর্যবেক্ষণ করা থেকে শুরু করে ঐতিহ্যবাহী নিরাময় পদ্ধতি পর্যন্ত এখানে তুলে ধরা হয়েছে।   মৌখিক ঐতিহ্য  একটি ইন্টারেক্টিভ গ্যালারি যা প্রজন্মের পর প্রজন্ম ধরে মৌখিকভাবে চলে আসা সাংস্কৃতিক এবং ঐতিহাসিক গল্পের উপর আলোকপাত করে, যার মধ্যে রয়েছে রূপকথা, কিংবদন্তি, কবিতা, প্রবাদ, ধাঁধা এবং সঙ্গীত। সঙ্গীত ও নৃত্যে ব্যবহৃত বাদ্যযন্ত্র  এবং নোবান নৃত্যের সময় পরিধান করা ৩০৭টি শুকনো ছাগলের খুর দিয়ে তৈরি 'আল ম্যানিউর' নামক একটি বেল্ট এখানে প্রদর্শন করা হয়েছে।   অস্থায়ী প্রদর্শনী  এই গ্যালারিটি ঐতিহ্য দ্বারা অনুপ্রাণিত শিল্প ও কারুশিল্পের অস্থায়ী প্রদর্শনীও তুলে ধরে। এছাড়াও, "ড্যাগার ক্রাফটসম্যানশিপ ইন দ্য ইউএই-এ অথেনটিসিটি অ্যান্ড ক্রিয়েটিভিটি" প্রদর্শনীটি ২২ নভেম্বর ২০২২ সাল থেকে জনসাধারণের জন্য উন্মুক্ত রয়েছে।   অন্যান্য সংগ্রহ  অন্যান্য কিছু প্রদর্শনীর মধ্যে রয়েছে ঐতিহ্যবাহী পোশাক, গয়না, সৌন্দর্য পণ্য, ঐতিহ্যবাহী মশলা, স্থানীয় বস্ত্র এবং বেদুইন নারীদের দ্বারা পরিহিত আফতাখ নামক একটি সোনার আংটি ইত্যাদি।   তথ্যসূত্র   বহিঃসংযোগ  বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:শারজাহের জাদুঘর
ফাওয়াদ আহমেদ হোসেন চৌধুরী () একজন পাকিস্তানি রাজনীতিবিদ যিনি ১৪ এপ্রিল ২০২১ থেকে ১০ এপ্রিল ২০২২ পর্যন্ত অফিসে তথ্য ও সম্প্রচারের ফেডারেল মন্ত্রী হিসেবে দায়িত্ব পালন করেছেন। ২৪ মে ২০২৩-এ ঘোষণা করেছিলেন তিনি রাজনীতি থেকে "ব্রেক" নিচ্ছেন।  পূর্বে, তিনি ১৯ এপ্রিল ২০১৯ থেকে ১৬ এপ্রিল ২০২১ পর্যন্ত বিজ্ঞান ও প্রযুক্তি বিষয়ক ফেডারেল মন্ত্রীর পদে অধিষ্ঠিত ছিলেন। তিনি আগস্ট ২০১৮ থেকে জানুয়ারী ২০২৩ পর্যন্ত পাকিস্তানের জাতীয় পরিষদের সদস্য ছিলেন। তিনি ৪ জুন ২০১৯ থেকে ২৪ মে ২০২৩ পর্যন্ত পাকিস্তান তেহরিক-ই-ইনসাফের কোর কমিটির সদস্য ছিলেন।   রাষ্ট্রদ্রোহ মামলা  ২৪ জানুয়ারী ২০২৩ -এ, ইসলামাবাদ পুলিশ অনুসারে পাকিস্তান নির্বাচন কমিশনের সিনিয়র সদস্যদের এবং তাদের পরিবারকে তাদের দায়িত্ব থেকে বিরত থাকার জন্য হুমকি দেওয়ার অভিযোগে তাকে গ্রেপ্তার করা হয়েছিল। সেক্রেটারি ইসিপি ওমর হামিদ খানের অভিযোগের ভিত্তিতে পিটিআই নেতার ধারা 153-A, 506, 505 এবং 124-A এর অধীনে পিটিআই নেতার বিরুদ্ধে একটি এফআইআর (নং 69/23) নথিভুক্ত করা হয়েছিল, বলেছেন যে অভিযুক্তরা কমিশন এবং এর বিরুদ্ধে হুমকিমূলক ভাষা ব্যবহার করেছে। সদস্যদের মিডিয়া এবং জনগণের সাথে কথা বলার সময়, অভিযুক্ত ফাওয়াদ চৌধুরী ইসিপি সদস্য এবং তাদের পরিবারকে হুমকি দিয়েছিলেন, এফআইআরে বলা হয়েছে। ফাওয়াদ চৌধুরীকে ১ ফেব্রুয়ারী ২০২৩ এ আদিয়ালা জেল থেকে মুক্তি দেওয়া হয়েছিল এই শর্তে যে তিনি এমন কোনও শব্দের পুনরাবৃত্তি করবেন না যা সাংবিধানিক প্রতিষ্ঠানের বিরুদ্ধে সহিংসতা উস্কে দেয়। ইসিপি এবং প্রসিকিউশন ফাওয়াদের জামিনের বিরোধিতা করে এবং আদালতকে তা নাকচ করার অনুরোধ করে।   তথ্যসূত্র   বিষয়শ্রেণী:পাকিস্তানি রাজনীতিবিদ বিষয়শ্রেণী:১৯৭০-এর দশকে জন্ম বিষয়শ্রেণী:পাকিস্তানের কেন্দ্রীয় মন্ত্রী বিষয়শ্রেণী:ঝিলাম জেলার ব্যক্তি বিষয়শ্রেণী:পাকিস্তানি আইনজীবী বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:জীবিত ব্যক্তি বিষয়শ্রেণী:পাকিস্তান তেহরিক-ই-ইনসাফ এমএনএ বিষয়শ্রেণী:চৌধুরী পরিবার (ঝিলাম) বিষয়শ্রেণী:ঝিলামের রাজনীতিবিদ বিষয়শ্রেণী:ইস্তেহকাম-এ-পাকিস্তান পার্টির রাজনীতিবিদ
মিনি হলো মৈনাক ভৌমিক পরিচালিত ২০২২ সালের ভারতীয় বাংলা ভাষার একটি নাট্য চলচ্চিত্র। চলচ্চিত্রটি প্রযোজনা করেছেন রাহুল ভাঞ্জা ও সম্পূর্ণা লাহিড়ী। চলচ্চিত্রটিতে প্রধান ভূমিকায় অভিনয় করেছেন মিমি চক্রবর্তী ও অয়না চট্টোপাধ্যায়। চলচ্চিত্রটি ৬ মে ২০২২-এ মুক্তি পেয়েছিল।   অভিনয়শিল্পী   মিমি চক্রবর্তী - তিতলি  কমলিকা বন্দ্যোপাধ্যায়  মিঠু চক্রবর্তী  অয়না চট্টোপাধ্যায় - মিনি   সংগীত    মুক্তি  চলচ্চিত্রটির ট্রেলার ৮ এপ্রিল ২০২২-এ মুক্তি পায়। চলচ্চিত্রটি ৬ মে ২০২২-এ প্রেক্ষাগৃহে মুক্তি পেয়েছিল। ৯ ডিসেম্বর ২০২২-এ চলচ্চিত্রটি জি৫-এ মুক্তি পায়।   তথ্যসূত্র    বহিঃসংযোগ     জি৫-এ মিনি  বিষয়শ্রেণী:২০২২-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
This category is for articles related to specific monolingual dictionaries and glossaries in English and of unidirectional two-language dictionaries in which the headwords are in English.  Note:  Articles related to specific bidirectional and bilingual dictionaries for various languages and which include English as of the language pairs should be listed in Category:English bilingual dictionaries and in a parallel category for the other language used in the book the article is describing, e.g., Category:Swahili bilingual dictionaries or Category:Maori bilingual dictionaries  Dictionaries বিষয়শ্রেণী:ভাষা অনুযায়ী অভিধান বিষয়শ্রেণী:ভাষাবিদ্যার বই